b'\n_START_ARTICLE_\nHariharalaya\n_START_PARAGRAPH_\nHariharalaya (khmer: \xe1\x9e\xa0\xe1\x9e\x9a\xe1\x9e\xb7\xe1\x9e\xa0\xe1\x9e\x9a\xe1\x9e\xb6\xe1\x9e\x9b\xe1\x9f\x90\xe1\x9e\x99) var en historisk by og hovedstad i Khmerriket som l\xc3\xa5 i n\xc3\xa6rheten av Siem Reap, Kambodsja i et omr\xc3\xa5de som i dag kalles Roluos. I dag er alt som er igjen av byen ruinene av flere kongelige templer: Preah Ko, Bakong og Lolei.\n_START_SECTION_\nEtymologi\n_START_PARAGRAPH_\nNavnet Hariharalaya er avledet fra navnet p\xc3\xa5 Harihara, en Hinduguddom fremtredende i pre-Angkoriansk Kambodsja. Navnet Harihara er sammensatt av Hari (som betyr den hinduistiske guden Vishnu) og hara (som betyr den hinduistiske guden Shiva). Kambodsjanske framstillinger av Harihara var av en mannlig guddom som p\xc3\xa5 \xc3\xa9n side bar attributtene til Vishnu, og p\xc3\xa5 den andre siden bar attributtene til Shiva. For eksempel, guddomens hodeplagg besto av en Miter-type lue (typisk for Vishnu) p\xc3\xa5 den ene siden og s\xc3\xa5 kr\xc3\xb8llete h\xc3\xa5rlokker (typisk for Shiva) p\xc3\xa5 den andre.\n_START_SECTION_\nHistorie\n_START_PARAGRAPH_\nMot slutten av det 8. \xc3\xa5rhundre beseiret den kambodsjanske kongen Jayavarman II enorme landomr\xc3\xa5der i n\xc3\xa6rheten av den store innsj\xc3\xb8en Tonle Sap. I alle fall deler av denne tiden hadda han sin hovedstad p\xc3\xa5 Hariharalaya. Men da han erkl\xc3\xa6rte seg selv for universell monark av landet i 802 gjorde han ikke dette i Hariharalaya, men p\xc3\xa5 et sted p\xc3\xa5 Kulenplat\xc3\xa5et. Senere returnerte han hovedstaden til Hariharalaya, der han d\xc3\xb8de i 835._NEWLINE_Jayavarman II ble etterfulgt av Jayarvarman III og deretter Indravarman I, som var ansvarlig for byggingen av det kongelige tempelfjellet kjent som Bakong. Indravarman I innviet tempelets dominerende religi\xc3\xb8se symbol, et lingam kalt Sri Indresvara (navnet er en kombinasjon av kongens navn med Shiva) i 881. Indravarman I konstruert ogs\xc3\xa5 det mye mindre tempelet som i dag kalles Preah Ko (\xc2\xabhellig okse\xc2\xbb), innviet i 880. I 889, ble Indravarman I etterfulgt av sin s\xc3\xb8nn Yasovarman I, som bygget et tempel for Lolei (navnet kan v\xc3\xa6re et moderne misoppfatning av \xc2\xabHariharalaya\xc2\xbb). Yasovarman grunnla ogs\xc3\xa5 en ny by i omr\xc3\xa5det Angkor Thom nord for det moderne Siem Reap og kalte den Yasodharapura. Yasovarman gjorde den nye byen til sin hovedstad og bygde et ny kongelig tempelfjell der, kjent som Phnom Bakheng. Yasodharapura overlevde fram til 1170-tallet, da den ble lagt i grus av en invaderende h\xc3\xa6r fra Champa.'